ఎయిర్‌డెక్కన్‌ సేవలు పున:ప్రారంభం..
- రూపాయికే విమాన టికెట్‌
న్యూఢిల్లీ : దేశీయ బడ్జెట్‌ విమానయాన సంస్థ ఎయిర్‌డెక్కన్‌ తమ సేవలను పున:ప్రారంభిస్తున్నట్టు ప్రకటించింది. ఇందులో భాగంగా కొంతమంది లక్కీ ప్రయాణికులకు ఒక్క రూపాయికే విమాన టికెట్‌ అందించనున్నట్టు వెల్లడించింది. 2003లో జీఆర్‌ గోపినాథ్‌ ఎయిర్‌డెక్కన్‌ విమానయాన సంస్థను ప్రారంభించారు. అనంతరం కింగ్‌ఫిషర్‌ ఎయిర్‌లైన్‌తో విలీనమయ్యింది. ఆ తర్వాత పలు ఆర్థిక ఇబ్బందుల కారణంగా 2012లో ఎయిర్‌డెక్కన్‌ తమ సర్వీసులను నిలిపివేసింది. తమ సంస్థ త్వరలోనే సెకండ్‌ ఇన్నింగ్స్‌లో భాగంగా డిసెంబర్‌ 22 నుంచి తొలి విమానాన్ని ముంబయి నుంచి నాసిక్‌ నడపనున్నామని గోపినాథ్‌ వెల్లడించారు. ఈ నెలాఖరులో ముంబయి, ఢిల్లీ, కొల్‌కతా, షిల్లాంగ్‌ నుంచి సమీపంలోని నగరాలకు విమానాలు నడపనున్నట్టు తెలిపారు.
2018 జనవరి తర్వాత మరిన్ని ప్రాంతాలకు విమాన సేవలను విస్తరిస్తామన్నారు.
మీ స్నేహితులకు రికమెండ్ చెయ్యండి